Na temelju članka 13. Zakona o grobljima (NN, broj 19/98, 50/12 i 89/17), članka 22. i 24. Odluke o grobljima („Službeni glasnik Općine Brestovac“ broj 8/2014) i članka 30. Statuta općine Brestovac („Službeni glasnik Općine Brestovac 3/2021) Općinsko vijeće Općine Brestovac na 10. održanoj 16.12.2022.godine donosi

O D L U K U

o visini grobnih naknada na mjesnim grobljima Općine Brestovac

Članak 1.

Ovom se Odlukom propisuje visina i način plaćanja jednokratne naknade za dodjelu grobnog mjesta na neodređeno vrijeme, godišnje grobne naknade za korištenje grobnog mjesta na grobljima koja se nalaze na području Općine Brestovac i u vlasništvu su Općine Brestovac.

Članak 2.

Naknada za korištenje grobnog mjesta na neodređeno vrijeme plaća se prilikom dodjele istog korisniku.

Kod dodjele grobnog mjesta na korištenje na neodređeno vrijeme plaća se jednokratna naknada:

* dodjela jednog grobnog mjesta: 50,00 EUR
* dodjela grobnog mjesta za dvije osobe: 70,00 EUR
* dodjela grobnog mjesta za izradu grobnice: 100,00 EUR

Članak 3.

Visina jednokratne naknade za korištenje grobnog mjesta iz članka 2. ove Odluke za ukop osoba koje nemaju prebivalište na području Općine Brestovac, niti su korisnici postojećeg obiteljskog grobnog mjesta, utvrđuje se u desterostrukom iznosu određenom člankom 2. ove Odluke.

Članak 4.

Svi korisnici grobnih mjesta dužni su plaćati godišnju grobnu naknadu:

- za grobno mjesto za ukop jedne osobe: 6,00 EUR

- za grobno mjesto za ukop dvije osobe: 8,00 EUR

- za grobno mjesto za ukop tri ili više osoba: 10,00 EUR

Godišnja grobna naknada plaća se jednom godišnje i to do 31.prosinca tekuće godine temeljem Rješenja o grobnoj naknadi ili za nove korisnike odmah pri dodjeljivanju grobnog mjesta, rješenjem o grobnoj naknadi.

 Članak 5.

 Prihodi od naknade kod dodjele na korištenje grobnog mjesta i godišnje grobne naknade za korištenje grobnog mjesta prihodi su Proračuna Općine Brestovac i koriste se za uređenje i održavanje groblja koja su u vlasništvu Općine Brestovac.

 Članak 6.

 Ova Odluka stupa na snagu osmog dana od objave u „Službenom glasniku“ Općine Brestovac, a primjenjuje se od 01.01.2023.godine.

 OPĆINSKO VIJEĆE

 OPĆINE BRESTOVAC

 Predsjednik Općinskog vijeća:

 Tomo Vrhovac

KLASA:363-01/22-01/14

URBROJ:2177/02-01- 22-1

Brestovac,16.12.2022.